stanford-oval/wikipedia huggingface dataset:
יהודה סקורניק
קורות חיים

סקורניק נולד ב-1944 ולמד בתיכון צייטלין בתל אביב. בין השנים 1964 ל-1970 למד רפואה באוניברסיטה העברית בירושלים. התמחה בכירורגיה בבית החולים הדסה וכירורגית ילדים. השתלם באימונולוגיה במכון ויצמן למדע ובמכונים הלאומיים לבריאות במרילנד ארצות הברית וערך מחקרים בתחום. משנת 1982 משמש כמרצה בבית הספר לרפואה ע"ש סאקלר באוניברסיטת תל אביב, בשנת 2002 מונה לפרופסור מן המניין. בתפקידו כמנהל מחלקה חינך רופאים רבים ותלמידיו משמשים כיום בתפקידים בכירים בקהילת הכירורגים.
בין השנים 2008 ועד 2013 שימש נשיא מגן דוד אדום בישראל
בשנת 2018 מונה על ידי שר המדע וטכנולוגיה כחבר מועצת הנגידים של קרו גרמניה-ישראל למחקר ולפיתוח מדעי (GIF).
יחסי אריתריאה–ספרד

| יחסי אריתריאה–ספרד |
| --- | --- |
אריתריאה: ספרד


אריתריאה: ספרד
שטח (בקילומטר רבוע)
117,600: 505,370
אוכלוסייה
3,553,465: 47,905,341
תמ"ג (במיליוני דולרים)
2,065: 1,580,695
תמ"ג לנפש (בדולרים)
581: 32,996
משטר
רפובליקה: מונרכיה חוקתית

יחסי אריתריאה–ספרד הם היחסים הדו-צדדיים והדיפלומטיים בין אריתריאה וספרד. אריתריאה מיוצגת בספרד באמצעות שגרירותה בפריז.
המלצת נסיעה

משרד החוץ הספרדי ממליץ לא לנסוע לאריתריאה, מדינה שהופרדה מאתיופיה בתום מלחמת אזרחים ארוכה, למעט מקרים של צורך קיצוני. היחסים המתוחים מאוד של אריתריאה עם אתיופיה מהווים סיכון פוטנציאלי. בשנים האחרונות היו תקופות של אלימות צבאית בשטח אריתראי מסיבה לא ברורה. כל המטיילים חייבים לקבל אישור מראש אם ברצונם לעזוב את אסמרה כדי לנוע בשאר חלקי הארץ. מגבלה זו כוללת אנשים שעובדים באריתריאה. ממשלת ספרד רואה באזורי גבול עם סודאן ואתיופיה כאזורי סיכון.
יזהר שנהר

יזהר שנהר (נולד ב-26 בינואר 1963) הוא שחיין עבר, אלוף ישראל ושיאן ישראל בשחייה התמחה בסגנון הגב.
ביוגרפיה

שנהר נולד וגדל בקיבוץ שמיר. הוא התאמן בקבוצת הפועל גליל עליון בהדרכת מיכה שטראוס. בהיותו בן 17 עבר להתגורר בקיבוץ גניגר אצל מאמנו בקבוצת עמק יזרעאל, נח רם.
ביוגרפיה > 1978

באליפות ישראל בשחייה שנערכה בווינגייט בסוף יולי 1978 זכה שנהר במדליית ארד, במשחה ל-100 מטר גב בתוצאה של 1:06.70 דקות, אחרי אבי כרמל (1:04.28 דקות) וערן קרקו (1:05.70 דקות), שניהם ממכבי תל אביב.
ביוגרפיה > 1979

באליפות ישראל בשחייה שנערכה בסוף אוגוסט 1979 זכה שנהר בשתי מדליות, כסף וארד. מדליית כסף, במשחה ל-100 מטר גב בתוצאה של 1:05.13 דקות, אחרי אבי כרמל (1:04.05 דקות) ולפני אורן שרון מהפועל טבעון (1:06.08 דקות) ומדליית ארד, במשחה ל-200 מטר גב בתוצאה של 2:22.64 דקות, אחרי יורם כוכבי שקבע שיא ישראלי חדש של 2:16.17 דקות ואבי כרמל (2:20.75 דקות).
ביוגרפיה > 1980 > אלוף ישראל

באליפות ישראל בשחייה שנערכה בסוף חודש אוגוסט 1980 זכה שנהר בשתי מדליות זהב, במשחה ל-100 מטר גב בתוצאה של 1:05.20 דקות, לפני יובל רותם מהפועל גש"מ (1:05.22 דקות) במשחה ל-200 מטר גב בשיא אישי חדש של 2:20.44 דקות, לפני דיימון פיאלקוב (2:21.03 דקות) ואבי כרמל שניהם ממכבי תל אביב.
ביוגרפיה > 1981 > שיאן ישראל

באליפות ישראל בשחייה שנערכה בווינגייט בסוף חודש אוגוסט 1981, זכה שנהר ב-3 מדליות, 1 זהב ו-2 כסף. מדליית זהב, במשחה ל-100 מטר גב בתוצאה של 1:02.62 דקות, לפני דיימון פיאלקוב (1:03.43 דקות) ואבי נחמיאס מהפועל ימק"א ירושלים (1:04.44 דקות). מדליות כסף, במשחה ל-50 מטר חופשי בתוצאה של 25.00 שניות, אחרי ניר שמיר (24.20 שניות) ולפני זוהר וייס (25.03 שניות), במשחה ל-200 מטר גב בתוצאה של 2:18.04 דקות, אחרי דיימון פיאלקוב (2:15.88 דקות) ולפני אבי נחמיאס (2:19.84 דקות). ביומה הראשון של האליפות, הוא קבע במשחה ל-100 מטר גב, כשחיין ראשון במשחה שליחים 4x100 מטר מעורב שיא ישראלי חדש של 1:02.54 דקות.
ביוגרפיה > 1982

באליפות ישראל בשחייה שנערכה בווינגייט בסוף חודש אוגוסט 1982 זכה שנהר במדליית זהב במשחה ל-100 מטר גב בתוצאה של 1:02.77 דקות (25 מאיות השנייה איטי מהשיא הישראלי), לפני נחמיאס (1:03.97 דקות) ולפני השיאן הישראלי יורם כוכבי (1:04.03 דקות) ובמדליית כסף במשחה ל-200 מטר גב בתוצאה של  2:16.52 דקות, אחרי כוכבי שקבע שיא ישראלי חדש של 2:14.04 דקות ולפני ניר דנאי (2:19.34 דקות).
ביוגרפיה > 1983 > כינוס הפועל ה-12

בתחרויות השחייה של כינוס הפועל ה-12 שנערכו בבריכת השחייה של אוניברסיטת תל אביב במאי 1983, בהשתתפות טובי הספורטאים בעולם כהכנה לאולימפיאדה, זכה שנהר בשלוש מדליות. מדליית זהב במשחה שליחים 4x100 מטר מעורב בשיא ישראלי חדש של 3:59.95 דקות, ביחד עם אייל שטיגמן, נדב שנל ושמיר, מדליית כסף במשחה שליחים 4x100 מטר חופשי בתוצאה של 3:33.73 דקות, ביחד עם שמיר, ואמיר גניאל ומדליית ארד במשחה ל-100 מטר גב בשיא ישראלי חדש של 1:01.92 דקות. שיא זה החזיק מעמד שנתיים ונשבר על ידי זוהר גלילי 1:01.34 דקות.
בתחרות "שמונה האומות", בשחייה שנערכה בטנריפה, ספרד ביולי אותה שנה סיים שנהר במקום הרביעי במשחה שליחים 4x100 מטר מעורב בשיא ישראלי חדש של 3:54.84 דקות, ביחד עם שטיגמן, שנל, ושמיר (השיא הקודם עמד על 3:59.95 דקות) ובמקום השמיני במשחה ל-100 מטר גב בתוצאה של 1:03.34 דקות.
באליפות ישראל בשחייה שנערכה בווינגייט בסוף חודש אוגוסט אותה שנה זכה שנהר בשתי מדליות ארד, במשחה ל-100 מטר חופשי בתוצאה של 54.77 שניות, אחרי שמיר (53.21 שניות) ווייס (53.96 שניות) ובמשחה ל-100 מטר גב בתוצאה של 1:02.98 דקות, אחרי טל משקיף שקבע שיא ישראלי חדש לגילאי 16 ו-18 בתוצאה של 1:02.36 דקות ודנאי (1:02.40 דקות), שקבע לאחר מכן כשחיין ראשון במשחה שליחים 4x100 מטר מעורב שיא ישראלי חדש לגילאי 18 בתוצאה של 1:02.22 דקות. בשלב המוקדמות, שנהר קבע את התוצאה המהירה בתחרות, 1:01.95 דקות, 3 מאיות השנייה איטי משיאו הישראלי.
ביוגרפיה > 1984

באליפות ישראל בשחייה שנערכה בווינגייט בסוף חודש אוגוסט 1984 זכה שנהר בשתי מדליות, זהב וכסף. מדליית זהב במשחה שליחים 4x100 מטר מעורב ביחד עם, אייל שטיגמן, נדב שנל ורזיאל רימר בשיא ישראלי חדש לקבוצות ושל הנבחרת הלאומית של 3:58.20 דקות. מדליית כסף, במשחה ל-50 מטר חופשי בתוצאה של 25.22 שניות, אחרי רזיאל רימר (24.79 שניות) ולפני משה שוורץ מהפועל ימק"א ירושלים (25.76 שניות).
השגים בתחרויות שחייה למסטרס

בשנים האחרונות משתתף שנהר בתחרויות שחייה למסטרס. הוא מחזיק בשיאי ישראל רבים למסטרס בגילאים השונים.
הערות שוליים

↑  יעקב פתאל, שלוש מדליות זהב ואחת כסף לגניאל באליפות השחייה, דבר, 30 ביולי 1978
↑  יעקב פתאל, 12 שיאים לאומיים חדשים נקבעו באליפות השחיה, דבר, 26 באוגוסט 1979
↑  אלכס פרלסמן, איזו אליפות נפלאה, מעריב, 27 באוגוסט 1979
↑  אלכס פרלסמן, שמיר "שרף" את הבריכה, מעריב, 28 באוגוסט 1980
↑  יעקב דץ, שמיר ירד מגבול 53 השניות במשחה 100 חתירה - 52.69, דבר, 28 באוגוסט 1980
↑  אלכס פרלסמן, 21 מטחי-כבוד בבריכת השחיה, מעריב, 31 באוגוסט 1980
↑  שמואל טל (עיתונאי), יורם כוכבי קיזז יותר מ-4 שניות משיאו ב-400 מעורב, דבר, 28 באוגוסט 1981
↑  אלכס פרלסמן, אילתי - פרפר הזה של הגליל, מעריב, 5 במאי 1983
↑  זיו סידרר, שחייני הפועל גש"מ ומכבי ת"א סיפקו שיאים באליפות ישראל, דבר, 28 באוגוסט 1983
↑  אלכס פרסלמן, רק 3 שיאי נוער, מעריב, 20 באוגוסט 1984
↑  אלכס פרסלמן, רביעיית יזרעאל שיפרה השיא במשחה המעורב, מעריב, 22 באוגוסט 1984
יחסי אוסטריה–בנגלדש

| יחסי אוסטריה–בנגלדש |
| --- | --- |
אוסטריה: בנגלדש


אוסטריה: בנגלדש
שטח (בקילומטר רבוע)
83,871: 148,460
אוכלוסייה
9,118,988: 174,095,429
תמ"ג (במיליוני דולרים)
516,034: 437,415
תמ"ג לנפש (בדולרים)
56,589: 2,513
משטר
רפובליקה פדרלית: דמוקרטיה פרלמנטרית

יחסי אוסטריה–בנגלדש הם היחסים הדו-צדדיים בין רפובליקת אוסטריה לבין הרפובליקה העממית של בנגלדש.
היחסים בין שתי המדינות נחשבים ללבביים.
היסטוריה

בגלל המרחק הגדול בין אוסטריה לבנגלדש (המרחק בין הבירה וינה לבירה דאקה הוא 7,000 ק"מ), המגעים ההיסטוריים בין שני העמים קטנים למדי, שכן בנגלדש מעולם לא תפסה תפקיד דומיננטי באסיה, ואוסטריה למרות היותה מדינה חזקה מאוד בתוך אירופה, התמקדה בעיקר בענייני היבשת ומעולם לא הפכה לאימפריה קולוניאלית.
שתי המדינות נלחמו בשתי מלחמות העולם זו בזו, שכן אוסטריה הייתה חלק ממעצמות המרכז במלחמת העולם הראשונה וחלק מהרייך השלישי של אדולף היטלר במלחמת העולם השנייה ובנגלדש הייתה מושבה בריטית ועמדה לצד בריטניה בשתי המלחמות הללו.
מסחר ושיתוף פעולה

אוסטריה ובנגלדש משתפות פעולה בתחומי האנרגיה, בריאות, חינוך, תיירות, פיתוח וניהול.
מסחר ושיתוף פעולה > שיתוף פעולה חינוכי

סקטור החינוך נחשב לתחום שיתוף פעולה פוטנציאלי בין שתי המדינות. אוסטריה ובנגלדש שמו דגש על חילופי תוכניות חינוכיות בין שתי המדינות. בנגלדש רוצה בשיתוף פעולה חינוכי עם אוסטריה כדי להגדיל את מספר המלגות האוסטריות לסטודנטים מבנגלדש.
מסחר ושיתוף פעולה > שיתוף פעולה כלכלי

אוסטריה ובנגלדש הראו התעניינות עמוקה להרחיב את הפעילויות הכלכליות ההדדיות בין שתי המדינות. נכון לשנת 2013, היקף הסחר הדו-צדדי בין שתי המדינות עמד על כ-400 מיליון אירו. כ-30 חברות בינלאומיות אוסטריות פועלות בבנגלדש.
ביקורים רשמיים

שר החוץ לשעבר של בנגלדש, דיפו מוני ביקר בווינה בשנת 2013.
יחסים דיפלומטים

אוסטריה מחזיקה בקונסוליה בדאקה. מאידך, בנגלדש מחזיקה בשגרירות בווינה וקונסוליה בסנקט פלטן.
טרסבטוני

| --- | --- |

להקת טרסבטוני בהופעה
 מקום הקמה:  טמפרה 
 תקופת הפעילות:  מ-2002
 סוגה:  פאוור מטאל, הבי מטאל
 חברת תקליטים:  וורנר מיוזיק פינלנד סאקארה רקורדס
 אתר רשמי
 פרופיל ב-IMDb
 חברים
 יארקו אהולה   ארטו ירווינן   ויליו ראנטנן   יארי קואוקאנן
 
טרסבטוני (בפינית: Teräsbetoni, תרגום מפינית: "בטון מזוין"), היא להקת פאוור מטאל פינית שנוסדה בשנת 2002. אלבומה הראשון Metallitotuus (תרגום מפינית: "האמת המטאלית") יצא בשנת 2005 ועד כה מכר יותר מ-32,000 עותקים. להקת טרסבטוני הושפעה באופן חזק מלהקות כמו Manowar.
המוזיקה של טרסבטוני מתאפיינת באווירה מלחמתית, כאשר תוכן השירים מהלל את סגנון החיים של לוחמים פאגאניים, ואת "אחוות המטאל". חברי הלהקה עצמם אמרו כי הם לא מתייחסים ברצינות למנטליות של הלהקה אלא מתוך תחושת ההנאה שביצירה עצמה.
השירים המפורסמים ביותר של הלהקה הם:
Taivas Lyö Tulta, (תרגום מפינית: "השמיים ממטירים אש")
Vaadimme Metallia (תרגום מפינית: "אנו דורשים מטאל")
Missä miehet ratsastaa (תרגום מפינית: "לאן שהגברים רוכבים"), וזהו השיר ששרו טרסבטוני באירוויזיון 2008.
היסטוריה > תחילת הדרך

יארקו אהולה, ארטו ירווינן וויליו ראנטנן (שהגה את שם הלהקה) הכירו זה את זה ב-2002. יארי קואוקאנן צורף כמתופף.
הלהקה פרסמה את שיריה הראשונים בשנת 2003:
Teräsbetoni
Teräksen varjo (תרגום מפינית: "הצל של הפלדה")
Maljanne nostakaa (תרגום מפינית: "תרים כוסית")
בתחילת דרכה זכתה לפופולריות בחוגי המחתרת, ועד מהרה התפשטה השמועה על קיומה. מעריצים נלהבים הפיצו עצומה שבה דרשו לפתוח חוזה הקלטות לטרסבטוני, ושלחו אותה לכמה חברות תקליטים. בשנת 2004 ביצעו טרסבטוני את הופעתם הראשונה, וגרסת הופעה חיה לשיר "Taivas Lyö Tulta", נוספה לעמוד הבית של הלהקה.
בהופעותיה הראשונות בחרה להקת טרסבטוני להשתמש בגרסאות כיסוי לשיר "Rainbow In The Dark" של רוני ג'יימס דיו, ולשיר "Metal Warriors" של מנוואר. בסוף שנת 2004 חתמה הלהקה על חוזה הקלטות עם חברת ההקלטות Warner Music Finland, והקלטת השיר "Taivas Lyö Tulta" החלה בדצמבר 2004. הסינגל יצא ב-2 בפברואר 2005, ובשבוע הראשון שלו ברשימת הסינגלים הפינית "טיפס" עד לפסגה, כשהוא נתמך ברשימת השמעת רדיו שופעת, ואז הידע על הלהקה הפך להיות נרחב יותר.
היסטוריה > האלבום "Metallitotuus" ונסיקת הקריירה

ההקלטות לאלבום "Metallitotuus" התחילו בינואר 2005, והאלבום עצמו פורסם ב-6 באפריל 2005. בשבוע הראשון שלו במצעד הפיני, הוצב במקום השני ושמר על מיקום זה כ-29 שבועות . סינגל אחר ששוחרר מהאלבום, הוא "Orjatar"(תרגום מפינית:"שפחה"). לשיר הופק וידאו קליפ שהוצג לראשונה בתוכנית TOP40 ב-16 באפריל 2005. השיר "Taivas Lyö Tulta" נבחר מאוחר יותר לשיר השערים (השיר שמנוגן מתי שקבוצה מבקיעה) של קבוצת ההוקי קרח הפינית National Team A בגביע Karjala.
היסטוריה > האלבומים והישגיהם

האלבום Metallitotuus הגיע לאלבום פלטינה (בפינלנד זה אומר מעל 30,000 עותקים), עוד בשנה שבה פורסם, עם כמעט 33,000 עותקים שנמכרו, והפך לאלבום ההבי מטאל השלישי הכי פופולרי בפינלנד אותה שנה. ביוני 2006, פורסם האלבום השני, Vaadimme Metallia (מפינית:"אנחנו דורשים מטאל"). באותו היום שבו פורסם, "וואדימה מטאליה" כמעט הגיע לאלבום זהב, שזה אומר בפינלנד: מעל 15,000 עותקים שנמכרו. אלבומם השלישי, Myrskyntuoja (מו'רסקו'נטואויה, תרגום מפינית: "מביא הסערות"), נכנס למצעד האלבומים הפיני במקום הראשון. בשנת 2010 הוציאה הלהקה את אלבומה הרביעי Maailma tarvitsee sankareita (בפינית:"העולם צריך גיבורים")
היסטוריה > בינלאומיות ואירוויזיון

טרסבטוני התפרסמו גם מחוץ לפינלנד, אך עד כה ניגנו חברי הלהקה פעם אחת בלבד מחוץ לפינלנד, ב-Wacken Open Air 2005. כיום, חברי הלהקה מתמקדים בשאלה של המשך שימוש בפינית בשירתם .
טרסבטוני התמודדו בקדם אירוויזיון 2008 הפיני. ב-1 במרץ הם ניצחו עם אחוז קולות סופי של 38.9%. באירוויזיון עצמו הם העפילו ב-20 במאי לגמר מהמקום השמיני עם השיר Missä miehet ratsastaa וצברו 79 נקודות. בגמר הגיעו למקום ה-22 עם 35 נקודות.
דיסקוגרפיה > אלבומים

Metallitotuus (שנת 2005) - נכנס למצעד האלבומים הפיני במקום השני
Vaadimme metallia (שנת 2006) - נכנס למצעד האלבומים הפיני במקום השני
Myrskyntuoja (שנת 2008) - נכנס למצעד האלבומים הפיני במקום הראשון
Maailma tarvitsee sankareita (שנת 2010)
דיסקוגרפיה > סינגלים

| שם השיר בשפת המקור | שנת פרסום השיר | מקום ברשימת השירים הפינית |
| --- | --- | --- |
| Taivas lyö tulta | 2005 | 1 |
| Orjatar | 2005 | 10 |
| Vahva kuin metalli | 2005 | 19 |
| Älä mene metsään | 2006 | 3 |
| Viimeinen tuoppi | 2006 |  |
| Missä miehet ratsastaa | 2008 | 2 |
| Paha sanoo (פרומו) | 2008 |  |
| Maailma tarvitsee sankareita | 2010 |  |
חברי הלהקה

חברי הלהקה הם:
יארקו אהולה (Jarkko Ahola)- סולן, בסיסט
ארטו ירווינן (Arto Järvinen)- שירה, גיטרה
ויליו ראנטנן (Viljo Rantanen)- גיטרה, קולות רקע
יארי קואוקאנן (Jari Kuokkanen)- מתופף; בתחילת הדרך צורף כמתופף זמני, אחר כך הושאר על ידי שאר החברים בתור חבר קבוע בלהקה
הערות שוליים

↑  כדאי לקרוא גם ב- 
טרסבטוני בוויקיפדיה בפינית:היסטוריה
↑  כדאי לקרוא גם ב- טרסבטוני בוויקיפדיה באנגלית:היסטוריה
↑  כדאי לקרוא גם ב- הסבר באתר הרשמי של טרסבטוני
↑  כדאי לקרוא גם ב- טרסבטוני בוויקיפדיה באנגלית:היסטוריה
| --- | --- |
בקרת זהויות :  ISNI: 0000 0000 9659 3445  MusicBrainz: 9d59f45d-72e0-4992-abe0-56c66f97b911  VIAF: 258149106010468490660   WorldCat (עם VIAF): 258149106010468490660
טרישה זורן

| --- | --- |

 לידה:  1 ביוני 1964 (בת 60) אורנג', ארצות הברית 
 מידע כללי
 מדינה:  ארצות הברית 
 השכלה:  בית הספר למשפטים ע"ש רוברט מקינלי באוניברסיטת אינדיאנה  אוניברסיטת נברקסה 
 ספורט
 ענף ספורט:  שחייה תחרותית 
 הישגים
 פרסים והוקרה:  היכל התהילה הפאראלימפי (2012) 
 
טרישה זורן (באנגלית: Trischa Zorn; נולדה ב-1 ביוני 1964) היא שחיינית עבר אמריקאית. זורן עיוורת מלידה, היא הספורטאית המעוטרת ביותר בתולדות המשחקים הפאראלימפיים.
זורן זכתה ב-55 מדליות פאראלימפיות, מהן 41 מדליות זהב, 9 מדליות כסף ו-5 מדליות ארד. במשחקים הפאראלימפיים ארנהם (1980) היא זכתה בשבע מדליות זהב, במשחקים הפאראלימפיים ניו יורק וסטוק מנדוויל (1984) זכתה בעשר מדליות זהב פאראלימפיות נוספות. לשיאה הגיעה במשחקים הפאראלימפיים סיאול (1988) בה זכתה ב-12 מדליות זהב, ובמשחקים הפאראלימפיים ברצלונה (1992) זכתה בעשר נוספות.
במשחקים הפאראלימפיים אטלנטה (1996) זכתה בשתי מדליות זהב עליהם הוסיפה שלוש מדליות כסף ושלוש מדליות ארד, ובמשחקים הפאראלימפיים סידני (2000), זכתה בארבע מדליות כסף ובמדליית ארד אחת. במשחקים הפאראלימפיים אתונה (2004), האחרונים בהם השתתפה, זכתה במדליית ארד נוספת.
קריירה > ארנהם 1980

זורן ניסתה להתקבל למשלחת האמריקאית לאולימפיאדת מוסקבה (1980) אך סיימה מספר מאיות השנייה אחרי לינדה ג'זק, ליבי קינקד וסו וולש במבחנים ולא התקבלה למשלחת. לבסוף, גם השחניות שהתקבלו למשלחת לא לקחו חלק במשחקים האולימפיים בגלל החרם האמריקאי בעקבות הפלישה הסובייטית לאפגניסטן.
זורן השתתפה לראשונה במשחקים הפאראלימפיים, כשהייתה חלק מהמשלחת האמריקאית למשחקים הפאראלימפיים ארנהם (1980), מספר שבועות לאחר יום הולדתה ה-16. היא השתתפה במקצי שחייה (קטגוריה B), ובכולם זכתה במדליית הזהב הפאראלימפית. בין המקצים בהם זכתה היו 4X50 עם תוצאה של 2:38.22 דקות, במקצה ה-4X100 עם תוצאה של 5:32.68 דקות, במקצה ל-100 מטר בסגנון גב היא קבעה שיא עולם חדש של 1:11.80 דקות,, במקצה ל-100 מטרים בסגנון פרפר העמידה שיא עולם של 1:11.55 דקות, ובמשחה ל-100 מטרים בסגנון חופשי שברה את שיא העולם פעמיים. בשלב המוקדמות קבעה 1:05.28 דקות, ובמקצה הגמר קיצצה ממנו מעל שנייה והעמידה אותו על 1:04.08 דקות.
קריירה > ניו יורק 1984

במשחקים הפאראלימפיים ניו יורק וסטוק מנדוויל (1984), בהם נערכו משחקי העיוורים בניו יורק, זכתה זורן בעשר מדליות זהב פאראלימפיות נוספות. ברבים מהמקצים בהם זכתה הייתה עליונותה במשחה ברורה, והיא ניצחה את מתחריה בהפרשים ניכרים. במשחה ל-100 מטרים בסגנון גב זכתה זורן עם תוצאה של 1:13.87 דקות, ואילו אווה אנדרסון השוודית זכתה במדליית הכסף עם תוצאה של 1:28.49 דקות. במשחה ל-100 מטרים בסגנון פרפר זכתה עם תוצאה של 1:15.94 דקות, תוצאה הטובה ביותר מ-10 שניות מאנדרסון שזכתה במדליית הכסף, ובמקצה ל-100 מטרים בסגנון חופשי זכתה בזהב עם שיא עולם של 1:10.14 דקות. עם זאת, במדליית הזהב במשחה ל-400 מטרים זכתה זורן כשלמקצה ניגשה רק שחיינית נוספת אחת, אשר לא הצליחה לסיים את המשחה כלל.
קריירה > סיאול 1988

בשנת 1986 זכתה זורן במדליית זהב באליפות העולם לעיוורים תוך שהיא שוברת את שיא העולם במשחה ל-100 מטר בסגנון פרפר, בטרם הוסיפה 12 מדליות במשחקים הפאראלימפיים סיאול (1988). בין המדליות בהן זכתה שברה את שיא העולם במקצה ל-50 מטרים הסגנון חופשי עם תוצאה של 29.95 שניות במשחה המוקדם שיא אותו שברה במקצה הגמר כשקבעה 29.53 שניות. גם במקצה ל-50 מטרים חזה שברה זורן את שיא העולם המשחה המקדים עם 41.25 שניות, ושוב במקצה הגמר עם תוצאה של 39.29 שניות.
בארבעת המשחים ל-100 מטרים שברה זורן שלושה שיאי עולם נוספים. במשחה בסגנון הגב קבעה שיא עולם של 1:11.13 דקות, בסגנון החזה העמידה את השיא על 1:26.30 דקות, ובסגנון הפרפר 1:11.42 דקות. המקצה בסגנון החופשי זכתה במדליית זהב גם כן, אך ללא שיא עולם, ובתוצאה של 1:05.73 דקות.
במשחים ל-200 מטרים רשמה לזכותה שני שיאי עולם נוספים של 3:05.08 דקות בסגנון חזה, ו-2:37.19 דקות בסגנון מעורב. גם במשחים ל-400 מטרים זכתה זורן במדליות הזהב בפערים ניכרים. במקצה בסגנון חופשי ניצחה עם 5:06.47 דקות, כמעט 50 שניות לפני אווה אנדרסון שזכתה במדליית הכסף, ובמשחה בסגנון מעורב עם תוצאה של 5:36.12 דקות, כשאנג'לה מקדואל הבריטית, זוכת מדליית הכסף סיימה בתוצאה של 7:13.48 דקות.
קריירה > ברצלונה 1992

בשנת 1990, במסגרת אליפות העולם לעיוורים שנערכה בהולנד, זכתה זורן במדליית זהב בכל המקצים שנערכו במסגרת התחרות תוך שהיא קובעת 11 שיאי עולם חדשים בתחרות. במשחקים הפאראלימפיים ברצלונה (1992) זכתה זורן ב-12 מדליות פאראלימפיות נוספות, עשר מהן מזהב ושתי מדליות כסף.
במקצה ל-50 מטרים בסגנון חופשי שיפרה את שיא העולם אותו קבעה בטורניר הקודם, וזכתה במדליית הזהב עם תוצאה של 29.32 שניות. במקצים ל-100 מטרים זכתה זורן בשלוש מדליות זהב, ובמדליית כסף אחת ושברה שני שיאי עולם. במקצה בסגנון גב שיפרה את שיאה העולמי והעמידה אותו על 1:09.89 דקות, במקצה בסגנון חופשי קבעה שיא עולם של 1:04.33 דקות, ובמקצה בסגנון חזה זכתה במדליית הזהב עם תוצאה של 1:26.46 דקות. במקצה בסגנון פרפר זכתה במדליית הכסף עם תוצאה של 1:10.38 דקות, אך נכנעה לשיא עולם של בת ארצה אליזבת סקוט שקבעה 1:07.07.
במשחים ל-200 מטרים זכתה זורן בשלוש מדליות זהב נוספות. במשחה בסגנון גב, עם שיא פאראלימפי בשלב המוקדמות בתוצאה של 2:36.15 דקות, ושיא עולם של 2:31.13 דקות במשחה הגמר. במקצה בסגנון מעורב עם שיא פאראלימפי של 2:35.89 דקות, ובמשחה בסגנון חזה עם תוצאה של 3:04.16 דקות.
זורן עוד הוסיפה במשחקים מדליית זהב במשחה ל-400 מטרים בסגנון מעורב עם תוצאה של 5:29.76 דקות, ומדליית כסף במקצה ל-400 מטרים בסגנון חופשי עם תוצאה של 4:59.46 דקות, כשהיא נכנעת לשיא עולם נוסף של סקוט שקבעה 4:37.62 דקות. עוד הוסיפה שתי מדליות זהב קבוצתיות בשני שיאי עולם קבוצתיים במשחים ל-4x100 בסגנון חופשי עם תוצאה של 4:46.85 דקות, ול-4x100 בסגנון מעורב עם תוצאה של 5:21.49 דקות.
קריירה > אטלנטה 1996

במשחקים הפאראלימפיים אטלנטה (1996) החלה זורן לאבד את שליטתה האבסולוטית בענף. היא אמנם זכתה בשתי מדליות זהב, שלוש מדליות כסף ושלוש מדליות ארד, אולם לראשונה השתתפה במקצים בהם לא זכתה במדליה כלל, ובמקצה ל-200 מטרים בסגנון חזה אף לא הצליחה להעפיל למקצה הגמר.
זורן זכתה בשתי מדליות הזהב במשחים ל-100 מטר בסגנון גב עם תוצאה של 1:15.43 דקות, ו-200 מטרים מעורב עם תוצאה של 2:47.99 דקות. על שתי מדליות הזהב הוסיפה זורן שלוש מדליות כסף. במקצה ל-50 מטר חופשי עם תוצאה של 30.93 שניות, במקצה ל-400 מטר חופשי עם תוצאה של 5:17.57 דקות ובמקצה הקבוצתי של 4X100 עם תוצאה קבוצתית של 5:29.71 דקות ונכנעו לשיא עולם של 5:11.58 דקות של הנבחרת הגרמנית.
קריירה > סידני 2000

המשחקים הפאראלימפיים סידני (2000) היו הטורניר הראשון בו לא זכתה זורן במדליית זהב כלל. היא זכתה בארבע מדליות כסף, ובמדליית ארד אחת. זורן קטפה שלוש מדליות כסף במשחים ל-100 מטרים, עם תוצאה של 1:13.22 דקות בסגנון גב,‏ 1:29.93 דקות בסגנון חזה, ו-1:11.44 דקות בסגנון פרפר. היא הוסיפה מדליית כסף נוספת במשחה ל-200 מטרים בסגנון מעורב, עם תוצאה של 2:41.26 דקות, ומדליית ארד נוספת במשחה ל-50 מטרים חופשי עם 30.04 שניות.
קריירה > אתונה 2004

זורן השתתפה בפעם האחרונה במשחקים הפאראלימפיים במשחקים הפאראלימפיים אתונה (2004), כשהייתה בת 40. היא אף הצליחה לזכות במדליית ארד אחת, במקצה ל-100 מטרים בסגנון גב, עם תוצאה של 1:14.99 דקות. זורן השתתפה במשחקים גם במקצים ל-100 מטר חופשי, 200 מטר מעורב ו-50 מטר חופשי בהם לא זכתה במדליה.
הערות שוליים

↑  ביוגרפיה באתר ה-CNN
1 2  Great Paralympians Past and Present
1 2 3  TRISCHA ZORN באתר הפדרציה הבינלאומית לספורט עיוורים
↑  Arnhem 1980 Paralympic Games Women's 4x50 m Individual Medley B באתר הוועד הפאראלימפי הבינלאומי
↑  Arnhem 1980 Paralympic Games Women's 4x100 m Individual Medley B
↑  Arnhem 1980 Paralympic Games Women's 100 m Backstroke B
↑  Arnhem 1980 Paralympic Games Women's 100 m Butterfly B
↑  Arnhem 1980 Paralympic Games Women's 100 m Freestyle B
↑  New York / Stoke Mandeville 1984 Paralympic Games Women's 100 m Backstroke B2
↑  New York / Stoke Mandeville 1984 Paralympic Games Women's 100 m Butterfly B2
↑  New York / Stoke Mandeville 1984 Paralympic Games Women's 100 m Freestyle B2
↑  New York / Stoke Mandeville 1984 Paralympic Games Women's 400 m Individual Medley B2
↑  Seoul 1988 Paralympic Games Women's 50 m Freestyle B2
↑  Seoul 1988 Paralympic Games Women's 50 m Breaststroke B2
↑  Seoul 1988 Paralympic Games Women's 100 m Backstroke B2
↑  Seoul 1988 Paralympic Games Women's 100 m Breaststroke B2
↑  Seoul 1988 Paralympic Games Women's 100 m Butterfly B2
↑  Seoul 1988 Paralympic Games Women's 100 m Freestyle B2
↑  Seoul 1988 Paralympic Games Women's 200 m Breaststroke B2
↑  Seoul 1988 Paralympic Games Women's 200 m Individual Medley B2
↑  Seoul 1988 Paralympic Games Women's 400 m Freestyle B2
↑  Seoul 1988 Paralympic Games Women's 400 m Individual Medley B2
↑  Barcelona 1992 Paralympic Games Women's 50 m Freestyle B2
↑  Barcelona 1992 Paralympic Games Women's 100 m Backstroke B2
↑  Barcelona 1992 Paralympic Games Swimming Women's 100 m Freestyle B2
↑  Barcelona 1992 Paralympic Games Women's 100 m Breaststroke B1-2
↑  Barcelona 1992 Paralympic Games Women's 100 m Butterfly B2-3
↑  Barcelona 1992 Paralympic Games Women's 200 m Backstroke B1-2
↑  Barcelona 1992 Paralympic Games Women's 200 m Breaststroke B1-3
↑  Barcelona 1992 Paralympic Games Women's 200 m Breaststroke B1-3
↑  Barcelona 1992 Paralympic Games Women's 400 m Medley B1-3
↑  Barcelona 1992 Paralympic Games Women's 400 m Freestyle B2-3
↑  Barcelona 1992 Paralympic Games Women's 4x100 m Freestyle B1-3
↑  Barcelona 1992 Paralympic Games Women's 4x100 m Medley B1-3
↑  Atlanta 1996 Paralympic Games Women's 200 m Breaststroke B2
↑  Atlanta 1996 Paralympic Games Women's 100 m Backstroke B2
↑  Atlanta 1996 Paralympic Games Women's 200 m Medley B2
↑  Atlanta 1996 Paralympic Games Women's 50 m Freestyle B2
↑  Atlanta 1996 Paralympic Games Women's 400 m Freestyle B2
↑  Atlanta 1996 Paralympic Games Women's 4x100 m Medley B1-3
↑  Sydney 2000 Paralympic Games Women's 100 m Backstroke S12
↑  Sydney 2000 Paralympic Games Women's 100 m Breaststroke SB12
↑  Sydney 2000 Paralympic Games Women's 100 m Butterfly S12
↑  Sydney 2000 Paralympic Games Women's 200 m Medley SM12
↑  Sydney 2000 Paralympic Games Women's 50 m Freestyle S12
↑  ATHENS 2004 Paralympic Games Women's 100 m Backstroke SB12
יהודה סולודוחה

יהודה סולודוחה, 1959
יהודה (יולי ארונוביץ') סוֹלוֹדוּחֹה (בכתיב יידי: יהודה סאָלאָדוכא, רוסית: Юлий Аронович Солодухо;‏ 30 ביולי 1877, אשמיאני – 28 באפריל 1963, לנינגרד) היה מזרחן וחוקר תלמוד יהודי סובייטי.